Іс № 2-37

Ш Е Ш І М

ҚАЗАҚСТАН РЕСПУБЛИКАСЫНЫҢ АТЫНАН

06 мамыр 2015 жыл Шымкент қаласы

 Шымкент қаласының Қаратау аудандық соты құрамында төрағалық етуші судья А.Ш.Сапашев, сот мәжілісінің хатшысы А.Рысбекованың отыруында, талапкердің сенімді өкілі Г.М., жауапкер З.М., сенімді өкілі – У.У., қатысуларымен, өзінің ашық сот отырысында талапкер М.О., жауапкерлер М.З., У.Ш., алимент мөлшерін азайту туралы талап арызы бойынша азаматтық істі қарап,

а н ы қ т а ғ а н ы :

Талапкер О.И., сотқа жауапкерлер З.М., және Ш.У. алимент мөлшерін азайту туралы талап арыз берген. Талап арызында ОҚО Сайрам аудандық сотының 09.01.2004 жылғы сот бұйрығы негізінде З.М., пайдасына екі кәмлетке толмаған балаларын асырап бағу үшін 33 % алимент өндірілгенін, сонымен қатар Шымкент қаласының Еңбекші аудандық сотының 20.10.2014 жылғы сот бұйрығы негізінде Ш.У., пайдасына екі балаларын асырап бағу үшін 33 % алимент өндірілгенін. Қазіргі таңда екі сот бұйрығы бойынша талапкерден 66 % мөлшерде алимент өндіріліп жатқандығын. Талапкер оператор болып жұмыс істейтіндігін. Айлық табысы оның барып келген жол ақысы мен жеп ішуіне кететінін, одан бөлек алимент төлеуі тиіс екендігін, сол себептен, жауапкер З.М., пайдасына өндіріліп жатқан 33 % алименттің мөлшерін 25 %-ға, Ш.Умаркулованың пайдасына өндіріліп жатқан 33 % алимент мөлшерін 25 %-ға дейін төмендетуді сұрады.

Сот отырысында талапкердің сенімді өкілі Г.М. талап арызды толығымен қолдап, оны қанағаттандыруды сұрады.

Сот отырысында жауапкер З.М., сенімді өкілі – У.У., талап арызды ішінара мойындап, талап арызды қанағаттандыруға қарсы болмады. З.М., пайдасына өндіріліп жатқан 33 % алименттің мөлшерін 25 %-ға дейін төмендетуге қарсылығы жоғын көрсетті.

 Жауапкер Ш.У., сот отырысының өткізілген орны мен уақыты туралы тиісті түрде хабарланған. Алайда, жауапкер сотқа келмеді, оның келмей қалуының дәлелді себептерін хабарламаған және істі өзі жоқта қарауды сұрамады. Осыған байланысты, сот жауапкер сотқа дәлелсіз себептермен келмеген деп есептеп, Қазақстан Республикасы АІЖК-нің 187-бабының 4-бөлімінің негізінде, бұл істі жауапкердің қатысуынсыз қарауды мүмкін де табады.

Сот, тараптардың уәждерін тыңдап, іс құжаттарын зерттеп, дәлелдемелерді бағалап, талап арыз төмендегі негіздер бойынша қанағаттандырылуға жатады деп санайды.

 Қазақстан Республикасының «Неке (ерлі-зайыптылық) және отбасы туралы» Кодексінің 139 бабының 1 тармағы мен 2 тармағына сәйкес, ата-аналар арасында алимент төлеу жөнінде келісім болмаса, олардың жастары кәмелетке толмаған балаларына сотпен ай сайын үш және одан да көп балаға – айлық табысының немесе өзге де кірісінің тең жартысына алимент өндіріледі. Бұл үлестердің мөлшерін сот тараптардың материалдық немесе отбасылық жағдайларын және назар аударарлық өзге де мән-жайларды ескере отырып, кемітуі немесе көбейтуі мүмкін.

ОҚО Сайрам аудандық сотының 09.01.2004 жылғы сот бұйрығы негізінде З.М., пайдасына О.И., екі кәмелетке толмаған балалары – И.Л., мен И.А., асырап бағу үшін оның айлық табысының 1/3 бөлігінде алимент ай сайын өндірілген.

Шымкент қаласының Еңбекші аудандық сотының 20.10.2014 жылғы сот бұйрығы негізінде Ш.А., пайдасына О.И., екі кәмелетке толмаған балалары – И.Ч., бен И.А., асырап бағу үшін оның айлық табысының 1/3 бөлігінде алимент ай сайын өндірілген.

 Яғни, талапкер О.И. жоғарыда көрсетілген сот бұйрықтары негізінде қазіргі таңда жалпы табысының 66 % пайызы алимент төлеу үшін өндірілуде.

 Іске тіркелген 20.09.2014 жылғы №13П001 санды анықтамасына сай, О.И., орташа айлық жалақысы 40 000 теңгені құрайды.

Қазақстан Республикасы Еңбек Кодексінің 137-бабының 3-тармағында, ай сайынғы ұстап қалудың жалпы мөлшері қызметкерге тиесілі жалақының елу процентінен аспауға тиіс екендігі көрсетілген.

Жауапкер З.М., сенімді өкілі алимент мөлшерін азайтуға қарсы емес, талап арызды ішінара мойындады, ал жауапкер Ш.У., алдыңғы сот отырысында талап арызды толық мойындады. Мұндай жағдайда, сот талапкердің алимент мөлшерін төмендету туралы талабын заңды, негізді және қанағаттандыруға жатады деп есептеп, талапкердің жауапкерлердің пайдасына өндіріліп жатқан алименттің жалпы мөлшерін оның жалақысы және /немесе/ өзге де табысының елу пайызына дейін кеміту қажет деп табады.

Сондықтан, сот ОҚО Сайрам аудандық сотының 09.01.2004 жылғы сот бұйрығы негізінде талапкер О.И., жауапкер З.М., пайдасына кәмелет жасына толмаған 18.07.2001 жылы туылған И.А., пен 24.08.2002 жылы туылған И. Л., асырау үшін ай сайын өндіріліп жатқан алимент мөлшерін 1/3 бөлігінен (33 пайыз) ¼ бөлігіне (25 пайыз) дейін және Шымкент қаласының Еңбекші аудандық сотының 20.10.2014 жылғы сот бұйрығы негізінде, талапкер О.И.Миркаримовтен жауапкер Ш.А., пайдасына кәмелет жасына толмаған 10.01.2012 жылы туылған И.Ч., және 20.01.2014 жылы туылған И.А., асырау үшін ай сайын өндіріліп жатқан алимент мөлшерін 1/3 бөлігінен (33 пайыз) ¼ бөлігіне (25 пайыз) дейін азайтады.

Қазақстан Республикасы АІЖК-нің 65-бабының талаптарына сай, әр тарап өзінің талаптарының және қарсылықтарының негізі ретінде сілтеме жасайтын мән-жайларды дәлелдеуі тиіс.

Қазақстан Республикасының АІЖК-нің 218-бабының талаптарына сәйкес, сот шешімі сот отырысында зерттелген дәлелдемелерге ғана негізделген.

Жоғарыдағылардың негізінде және Қазақстан Республикасы АІЖК-нің 217-221 баптарын басшылыққа алып, сот

Ш Е Ш І М Е Т Т І :

Талапкер М.О., жауапкерлер М.З. У.Ш., алимент мөлшерін азайту туралы талап арызы – қанағаттандырылсын.

ОҚО Сайрам аудандық сотының 09.01.2004 жылғы сот бұйрығы негізінде талапкер О.И., жауапкер З.М., пайдасына кәмелет жасына толмаған 18.07.2001 жылы туылған И.А., пен 24.08.2002 жылы туылған И.Л., асырау үшін ай сайын өндіріліп жатқан алимент мөлшерін 1/3 бөлігінен (33 пайыз) ¼ бөлігіне (25 пайыз) дейін азайтылсын.

Шымкент қаласының Еңбекші аудандық сотының 20.10.2014 жылғы сот бұйрығы негізінде, талапкер О.И., жауапкер Ш.А., пайдасына кәмелет жасына толмаған 10.01.2012 жылы туылған И.Ч., және 20.01.2014 жылы туылған И.А., асырау үшін ай сайын өндіріліп жатқан алимент мөлшерін 1/3 бөлігінен (33 пайыз) ¼ бөлігіне (25 пайыз) дейін азайтылсын.

Шешімге наразы жақ Оңтүстік Қазақстан облыстық сотына Шымкент қаласының Қаратау аудандық соты арқылы шешімнің көшірмесі тапсырылған күннен бастап 15 күн ішінде Қазақстан Республикасының Азаматтық Іс Жүргізу Кодексінің 334, 335 баптарының талаптарын сақтай отырып шағым мен наразылық келтіруге құқылы.

Төрағалық етуші судья: А.Ш.Сапашев